Det har aldri eksistert noe automatisk system for opp- og nedrykk mellom Scottish Football League og amatørligaene på lavere nivå. Når den profesjonelle ligaen blir utvidet eller det av andre grunner blir ledige plasser, blir det foretatt valg for å bestemme hvilken ny klubb som skal opptas. Dette skjedde siste gang i 2008, da Annan Athletic fikk flest stemmer av fem klubber som søkte om opptak, etter at ligaklubben Gretna hadde gått konkurs.